# מילון מונחים

* **אורח (Guest)** – קונה שאינו מנוי.
* **בעל חנות (Store Owner)** – מנוי בעל חנות.
* **דירוג חנות** **(Store Rank)** – מספר שלם בין 1 ל-5 הניתן לחנות על ידי קונה מנוי. הדירוג יתאפשר רק לקונה שקנה מוצר בחנות.
* **דירוג מוצר** **(Product Rank)** - מספר שלם בין 1 ל-5 הניתן למוצר ע"י קונה מנוי. הדירוג יתאפשר לקונה מנוי שרכש את המוצר.
* **מנהל חנות (Store Manager)** – רשאי לבצע פעולות ניהול בחנות בהתאם להרשאות שניתנו לו מבעל החנות.
* **מנהל מערכת (Admin)** – בעל הרשאות על. בין היתר, רשאי לסגור חנות לצמיתות, להסיר משתמשים מהמערכת, לצפות ולהגיב לתלונות משתמשים, לשלוח הודעות למוכרים וקונים ועוד.
* **מנוי (Subscriber)** – קונה המתחבר למערכת באמצעות שם משתמש וסיסמא. בעל הרשאות זהות לאורח ובנוסף יכול לדרג מוצרים וחנויות בהן רכש ולשלוח הודעות לחנות.
* **הודעה** **(Message)** – טקסט עם מידע של השולח והמקבל.
* **מוצר (Product)** – פריט המוצע למכירה בחנות ספציפית לקונים במערכת. למוצר יש שם, קטגוריה, מחיר, דירוג וכמות במלאי.
* **חנות (Store)** – מסגרת המציעה מוצרים למכירה. מנוהלת ע"י בעלי חנות ומנהלי חנות.
* **הזמנה (Order)** – אוסף מוצרים שנרכשו יחד.
* **מוצר זמין** – כמות המוצר במלאי של החנות גדולה מ -0.
* **משתתף בהגרלה (Lottery Participant)** - קונה מנוי אשר רכש הצעה להגרלה.
* **סיסמא (Password)** – מחרוזת המורכבת מ-6 מספרים.
* **עגלת קניות (Cart)** – אוסף המוצרים המוצעים לקנייה רגילה, לקנייה במכירה פומבית ולקנייה בהגרלה.
* **קנייה בהגרלה (Lottery)** – מורכבת מהמוצר הנמכר, מחיר מוצר, תאריך התחלה ותאריך סיום מכירה. באפשרות קנייה זו, המנויים מגישים הצעת קנייה של סיכויי זכייה בכל סכום בתנאי שסך התשלומים מכלל המשתתפים בהגרלה לא עובר את מחיר המוצר. לאחר שסך התשלומים מגיע למחיר המוצר, נערכת הגרלה שבה סיכויי הזכייה של כל מנוי הינם בהתאם למחיר אותו שילם, והמנצח בהגרלה מקבל את המוצר. אם נגמרה תקופת המכירה וסך התשלומים לא הגיע למחיר המבוקש, המוצר לא נמכר והכסף מוחזר לקונים.
* **קנייה במכירה פומבית (Auction)** – מורכבת מהמוצר הנמכר, מחיר התחלתי להצעה, תאריך התחלה ותאריך סיום מכירה. כל עוד המכירה לא הסתיימה, מנויים יכולים להגיש הצעות עבור מוצר עם מחיר גבוה מהמחיר ההתחלתי. בתום תקופת המכירה הפומבית, המוצר נמכר למנוי שהציע את ההצעה הגבוהה ביותר. אם אף מנוי לא הגיש הצעה חוקית, המוצר לא נמכר.
* **קנייה רגילה (Normal Purchase)** – קנייה מיידית. בקנייה זו, המשתמש נדרש לשלם את הסכום הנקוב למוצר על מנת לקנות אותו באופן מיידי.
* **תלונה (Report)** – הודעה המוגשת למנהל מערכת על ידי קונה מנוי אודות רכישה שבוצעה במקרה של הפרת אילוצי היושרה.